Крвави престо/10
Трећа појава

МАРКО (дође) и Пређашњи
Честити краљу!
БОДИН:
Одлази! Иди!
МАРКО:
Ал' бура прети, вихар се диже,
А трудно време озбиљне часе,
Рађа по тебе.
БОДИН:
Ужасан си ми!
Ја чисто штијем из душе твоје
Па добро знадем, куд и шта смераш,
Те нећу душе своје да губим.—
МАРКО:
Веран сам, краљу, био ти слуга.
БОДИН:
Барем се тако причало негда.—
Па шта би хтео? Није л' ти доста
Што сам ти полак богате Расе
Тај драги камен из моје круне,
У знак признања на поклон дао?
МАРКО:
Мишица крута, што ми је негда
За права твоја на браник стала
И данас верно тек теби служи.—
Награда нећу никаквих, краљу,
А што сам данас овамо дошо
То није друго, но што ме будна
Са тебе брига гонила веља.—
БОДИН:
Доста сам чуо, ни речи више!
Одлази с' миром.
хМАРКО:
Да идем?... Збогом! (пође)

Крвави престо